L'Ajuntament d'Alaquàs realitza un enviament urgent de 3.000 euros als campaments de refugiats saharauis de Tinduf
23/02/2006 12:59:00

# L'Ajuntament d'Alaquàs realitza un enviament urgent de 3.000 euros als campaments de refugiats saharauis de Tinduf

*   23/02/2006 12:59:00
*   [Imprimir](#)
*   Compartir
*    https://www.alaquas.org/documento.asp?id\_do=9761

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9761%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20realitza%20un%20enviament%20urgent%20de%203.000%20euros%20als%20campaments%20de%20refugiats%20saharauis%20de%20Tinduf)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9761/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9761/9761_Form_4.jpg)](https://www.alaquas.org/ficheros/documentos/2006/2/9761/9761_Form_10.jpg "<a href='https://www.alaquas.org/ficheros/documentos/2006/2/9761/9761_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs realitza un enviament urgent de 3.000 euros als campaments de refugiats saharauis de Tinduf</a>")

Aquesta ajuda d'emergència immediata servirà per a mitigar els efectes de les greus inundacions causades en els últims dies per les fortes pluges que han afectat a milers de persones en aquesta zona del Sàhara

Els passats dies 9, 10 i 11 de febrer es produïren als Campaments de Refugiats saharauis de Tinduf (Argèlia) fortes pluges torrencials i desbordaments de torrents que afectaren a les zones de Wilayas de Aaiun, Ausserd, Smara i 27 de febrer on viu una població de vora 158.000 persones.

Els danys produïts per aquestes inundacions han fet necessària una ajuda d'emergència immediata que ajude a pal·liar la situació que s'està patint en aquests moments en aquesta zona d'Argèlia. Per aquest motiu, l'Alcalde d'Alaquàs, Jorge Alarte, ha decidit realitzar un enviament urgent de 3.000 euros als campaments de refugiats saharauis de Tinduf (Argelia), que seran canalitzats a través de la Federació d'Associacions de Solidaritat amb el Poble Saharaui i que es destinaran principalment a la compra de _haimes_, medicaments i aliments, donat que aquests són en aquests moments prioritats i necessitats immediates.

Aquesta ajuda es suma a les diferents col·laboracions que l'Ajuntament ve realitzant amb aquesta zona de refugiats, arran del protocol de cooperació signat el passat any entre l'Ajuntament i la Daira la Güera, a través del qual el consistori es compromet a col·laborar amb el poble saharaui en la realització d'activitats humanitàries, de formació, sanitàries i de cooperació i ajuda entre ambdues poblacions, dins de la seua política de cooperació internacional centrada principalment en aquesta zona del Sàhara.

El diagnòstic de la situació i els comunicats realitzats per les autoritats saharauis han detectat que arran de les inundacions, el 50% de les vivendes així com els mercats, els dispensaris, els hospitals i els col·legis han estat derruïts. Donada aquesta situació, la major part dels afectats, 12.000 famílies aproximadament, han hagut d'abandonar el seu domicili així com les pertinències personals per tal de posar-se fora de perill.

Les pluges han produït a més a més rius torrencials que han inundat els campaments, destrossant els rebostos d'aliments de les famílies i els magatzems de menjar dedicats a emergències. La situació posa en perill també la salut dels saharauis ja que els riscos d'epidèmia són alts a conseqüència dels tolls d'aigua bruta i els residus orgànics que s'han format al voltant de les _haimes_ en les diverses _wilayes_.

Per tots aquests motius, s'ha llançat una crida internacional perquè els governs, les agències internacionals i les ONG actuen en la major brevetat possible i es puguen cobrir les necessitats de _haimes_, aliments i medicaments per als milers de damnificats.